La joventut trasllada les seues propostes per a millorar Xirivella
21 de abril de 2023

Este matí s'ha dut a terme la reunió del Fòrum Jove, en la qual una representació de la joventut de Xirivella ha traslladat les seues propostes a l'equip de govern dins del programa 'Tu q vols?'

Els i les portaveus han traslladat els punts de millora de la ciutat, unes propostes en les quals han treballat durant el mes de març. Els joves han prioritzat els projectes pendents de l'anterior 'Tu q vols?' i han presentat 45 noves propostes sobre ocupació i orientació, educació i formació, mobilitat i transport, i salut.

Finalment s'han votat les propostes presentades. Les iniciatives s'inclouran en el Pla de Joventut de Xirivella (2023-2026).

Ha participat alumnat de 1r de Batxillerat dels IES Ramon Muntaner i Gonzalo Anaya.